Kristian Ivanov

# Планиране на наблюдения

От KDE SC 4.4 разработката на Prakash Mohan за GSoC е пусната в &kstars;. &kstars; вече има страхотен модул за планиране на наблюдение. Настройките за изпълнение на сесия ви позволяват да записвате в дневник информация за обектите, докато ги наблюдавате. Като алтернатива можете също да водите кратък дневник в самия инструмент за планиране на сесии. Желаем ви много забавление при планирането на вашите наблюдения с &kstars;!

Можете дори да добавите няколко снимки към обектите. Списъкът с изображения е списък за търсене на изображения в Google. Да се добавете изображение към обект, просто натиснете бутона Намиране на изображение вдясно и след това намерете изображение, което ви харесва. Ако нямате интернет връзка, можете да отворите изображение от вашия твърд диск. Имайте предвид, че изображенията, които ще се използват, ще бъдат изрязани до 600x600 пиксела.

Първият начин да направите това е като натиснете &Ctrl;2 или &Ctrl;L, за да отворите списъка за наблюдение, след което натиснете бутона Намиране на обект.

Бутонът Изтегляне на всички изображения извършва търсене на SDSS изображения и показва DSS изображението, ако заявените RA/Dec са извън отпечатъка на SDSS.

Това е SDSS изображение на галактика

Това е DSS изображение на същата галактика

Бутонът Изтриване на всички изображения прави обратното. Изтрива всички изтеглени изображения.

Изображението на галактиката вече е изтрито

Можете да добавите още обекти, като натиснете бутона Намиране на обект. Ще се отвори инструмента за Намиране на обект, който предоставя два точни метода за сортиране на елементите, в зависимост от вашите критерии, които искате да използвате. Можете да филтрирате списъка по тип обект: Всеки, Звезди, Слънчева система, Купове (кълбовидни и отворени), мъглявини (газообразни и планетарни), галактики, комети, астероиди, съзвездия, свръхнови или сателити. Можете също да филтрирате списъка с обекти по име. Въведете желаното име на обект в текстовото поле Филтриране по име.

В прозореца на Планиране на наблюдения можете да видите графика на височина спрямо време, която ви показва, как височината на избран обект варира във времето.

Под изпълнимия модул Графика на височина и време има текстово поле, в което можете да добавяте бележки за наблюдение за текущия небесен обект.

Имайте предвид, че списъкът с желания не е планът на сесията. В списъка с желания можете да добавяте обекти, които желаете да се наблюдават в някакъв момент. Оттам можете да ги добавите към плана на сесията.

Можете да видите изскачащия прозорец, който се появява след щракване с десен бутон върху обект.

Добавяне на обекти към сесийния план

Ето втория начин за добавяне на обекти във вашия план за наблюдение, като използвате Помощника за списъка за наблюдение. Просто трябва да натиснете бутона Помощник за списъка за наблюдение в полето Добавяне на обекти:.

Въпреки че изглежда различно, този начин е същият като първия, но малко по-подробен. Тук можете да видите същите категории обекти.

Можете да изберете, къде да бъдат тези обекти на небето. Има четири налични опции: По цялото небе (което е опцията по подразбиране), по съзвездие и в регион (правоъгълен или кръгъл).

Можете да изберете дата за наблюдение и мястото, от което ще наблюдавате.

Можете да изберете прага на звездната величина за обектите, които да бъдат показани. В астрономията, абсолютната величина (известна също като абсолютна визуална величина, когато се измерва на стандартна V фотометрична лента) измерва присъщата яркост на небесния обект.

Можете да запазите своя план за наблюдение. Програмата ще го запази с разширение `.obslist`.

Можете също така да отворите Нещо интересно тази вечер, което може да ви бъде от голяма полза. Тук можете получите идеи, какво да наблюдавате на дадена дата, час и място, които сте посочили с помощта на конфигурационните бутони в горния десен ъгъл на прозореца Нещо интересно тази вечер.

Друг начин за добавяне на обекти към вашия план за наблюдение е използването на нововъведеното Пакетно добавяне. Натискането на бутона ще отвори текстово поле, където можете да въведете много обекти, които да добавите наведнъж към списъка за наблюдение. Всички обекти, които не са в базата данни на &kstars;, ще бъдат решени с помощта на SIMBAD (при условие, че това е разрешено в настройките) и добавени към базата данни. Целият процес на добавяне на обекти е бавен и може да отнеме известно време. Можете да наблюдавате напредъка в лентата на състоянието. Всички обекти, които не могат да бъдат намерени, се изброяват в съобщение за грешка, така че вие може да идентифицирате и коригирате грешките. Обикновено това може да се дължи на факта, че SIMBAD очаква различен начин на задаване на обекта (напр. Sim 147 вместо Simeis 147). Тази нова функция ви позволява лесно да черпите данни от списъци за наблюдение в интернет и т.н. и да ги добавете към вашия работен процес в &kstars;.

Ето как изглежда прозорецът на Изпълнение на сесия. Може да се отвори чрез натискане на &Ctrl;2. В него можете също да видите информация за избрания обект и можете да добавите бележки за наблюдение.

Първи прозорец за Изпълнение на сесия

С натискане на бутона Следваща страница ще получите достъп до втората страница на плана за сесия. Тук можете да видите информация за вашето оборудване.

Втори прозорец на Изпълнение на сесия

Натискането на бутона Следваща цел ще отвори отново първия прозорец, за да въведете следващия обект.