# Geodeetiliste koordinaatide moodul

Kalkulaatori geodeetiliste koordinaatide moodul Geodeetilised koordinaadid

Tavaline geograafiline koordinaatide süsteem eeldab, et Maa on ideaalne sfäär. See on peaaegu õige, mistõttu enamasti on geograafilised koordinaadid täiesti kasutuskõlbulikud. Kui aga vaja läheb väga suurt täpsust, tuleb arvestada Maa tegeliku kujuga. See on ellipsoid: ekvaatori ümbermõõt on umbes 0,3% pikem kui poolusi läbiv suurring. Geodeetiline koordinaadistik arvestab ellipsoidiga ning väljendab asukohta Maal Descartes'i koordinaatides (X, Y ja Z).

Selle mooduli kasutamiseks vali kõigepealt osas Sisendkoordinaatide valik, millist koordinaatide süsteemi soovid ümber arvutada. Seejärel vali ellipsoidi mudel ja kirjuta vastavad koordinaadid kas rubriiki Descartes'i koordinaadid või Geograafilised koordinaadid. Vajutusega nupule Teisenda täidetakse vajalikud koordinaadid.